2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ประวัติความเป็นมา

บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน) (“บริษัท” หรือ “IRCP”)
ก่อตั้งโดยผู้บริหารคนไทย ซึ่งได้จดทะเบียนจัดตั้งบริษัทขึ้นเมื่อวันที่ 29 สิงหาคม 2529
ด้วยทุนจดทะเบียน 1 ล้านบาท
โดยได้เริ่มต้นประกอบธุรกิจจากการเป็นผู้ผลิตการ์ดแสดงผลภาษาไทยที่ใช้ในเครื่องเครื่องคอมพิวเตอร์
และต่อมาได้ขยายธุรกิจในสายงานด้านไอทีอย่างต่อเนื่อง โดยในปี 2533 บริษัทได้ร่วมมือกับบริษัท
Microsoft Corporation ประเทศสหรัฐอเมริกา (“Microsoft”)
พัฒนาเทคโนโลยีระบบภาษาไทยสำหรับระบบปฏิบัติการเริ่มตั้งแต่ Microsoft DOS, Microsoft
Windows 95/98 เรื่อยมาจนถึง Microsoft Windows NT server/ Workstation ปี 2536
บริษัทได้รับการแต่งตั้งให้เป็นผู้ผลิตซ้ำซอฟต์แวร์ของ Microsoft แต่เพียงผู้เดียวในประเทศไทย
ในปี 2538 บริษัทเริ่มดำเนินธุรกิจด้านที่ปรึกษาและการรวบรวมระบบคอมพิวเตอร์
โดยเข้าร่วมประมูลโครงการของภาครัฐและเอกชน ปี 2540
บริษัทได้ขยายการลงทุนในธุรกิจไอทีโดยเข้าไปถือหุ้นร้อยละ 99.99 ในบริษัทไอที ดิสทริบิวชั่น
จำกัด ซึ่งเป็นบริษัทที่ทำธุรกิจด้านการจัดจำหน่ายสินค้าไอทีและอุปกรณ์ต่อพ่วง ในปี 2542
ขยายธุรกิจพัฒนาซอฟต์แวร์โดยการลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์
จำกัด ถือหุ้นร้อยละ 99.99 ในปี 2544 ได้เข้าไปลงทุนในบริษัท ไออาร์ซี เทคโนโลยีส์ จำกัด
ในสัดส่วนร้อยละ 29.99 ต่อมาในปี 2545-2546 ได้เพิ่มสัดส่วนการลงทุนเป็นร้อยละ 49.99
และร้อยละ 50 ตามลำดับ และต่อมาในปี 2548 บริษัทฯ ได้จำหน่ายเงินลงทุนในบริษัทนี้
ให้แก่ผู้ถือหุ้นอีกฝ่ายหนึ่งไป บริษัทฯ มีกำไรจากการขายหน่วยลงทุน 2.56 ล้านบาท
บริษัทได้เห็นความสำคัญในการขยายการให้บริการสารสนเทศแบบครบวงจร
จึงมีมติจัดตั้งบริษัทย่อยขึ้นอีก 1 บริษัท คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด
ซึ่งบริษัทได้เข้าไปถือหุ้นร้อยละ 60 และต่อมาในปี 2549 บริษัทฯ
ได้เข้าซื้อหุ้นเพิ่มทุนอีกทำให้บริษัทมีสัดส่วนถือหุ้นร้อยละ 92

2.1.2 พัฒนาการที่สำคัญในช่วง 5 ปีที่ผ่านมา

ด้านการดำเนินธุรกิจ

กลุ่มบริษัท

เมษายน 2546 บริษัท ได้รับการรับรองคุณภาพมาตรฐาน ISO 9001:2000 จาก SGS

สายธุรกิจ NW

กรกฎาคม 2544 บริษัทมองเห็นโอกาสในการเจริญเติบโตของธุรกิจเครือข่ายสารสนเทศ จึงตั้งสายงานธุรกิจระบบเครือข่ายสารสนเทศเพิ่มเติมขึ้น เพื่อให้บริษัทมีสายงานธุรกิจที่มีความชัดเจนมากขึ้น 

สายธุรกิจ GI

มีนาคม 2545 บริษัทตั้งสายงานใหม่ด้านธุรกิจภูมิสารสนเทศเพิ่มเติมอีกสายงานหนึ่ง
เนื่องจากในอนาคตธุรกิจนี้จะเป็นธุรกิจที่มีศักยภาพในการเติบโตที่ดีเนื่องจากมีการขยายธุรกิจจากภาครัฐบาล

สายธุรกิจ ISD

กุมภาพันธ์ 2546 บริษัทได้เข้าร่วมลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์
จำกัด โดยมีสัดส่วนการถือหุ้น ร้อยละ 60 จากทุนชำระแล้วรวม 5 ล้านบาท

พฤศจิกายน 2546 บริษัท ได้เพิ่มสัดส่วนการถือหุ้นร้อยละ 60 เป็นร้อยละ 99.99
โดยมีการซื้อหุ้นตามมูลค่าทางบัญชี

สายธุรกิจ IRCT

พฤศจิกายน 2544 บริษัทเข้าไปลงทุนในบริษัท ไออาร์ซี เทคโนโลยีส์ จำกัด (IRCT)
โดยมีสัดส่วนการถือหุ้น ร้อยละ 29.99 ซึ่งเป็นธุรกิจจำหน่ายอุปกรณ์เครื่องมือวัดและทดสอบ
โดยมีทุนชำระแล้วรวม 5 ล้านบาท

พฤศจิกายน 2545 บริษัทเพิ่มสัดส่วนการลงทุนในบริษัท ไออาร์ซี เทคโนโลยีส์ จำกัด
โดยถือหุ้นเพิ่มขึ้นจากเดิมร้อยละ 29.99 เป็น ร้อยละ 49.99 โดยมีทุนชำระแล้วรวม 5 ล้านบาท
โดยมีการซื้อหุ้นตามมูลค่าทางบัญชี

กุมภาพันธ์ 2546 บริษัทเพิ่มสัดส่วนการลงทุนในบริษัท ไออาร์ซี เทคโนโลยีส์ จำกัด จากร้อยละ
49.99 เป็น ร้อยละ 50.00 โดยมีทุนชำระแล้ว รวม 5 ล้านบาท

มกราคม - มีนาคม บริษัท IRCT เพิ่มทุนเป็น 10 ล้านบาท
โดยบริษัทต้องการรักษาสัดส่วนการถือหุ้นไว้ ร้อยละ

2547 50 จึงชำระค่าหุ้นเพิ่ม 2.5 ล้านบาท ทำให้บริษัท IRCT มีทุนชำระแล้ว รวม 10 ล้านบาท

มีนาคม 2548 บริษัท จำหน่ายเงินลงทุนทั้งหมด บริษัทฯ มีกำไรจากการจำหน่ายเงินลงทุน 2.56
ล้านบาท

สายธุรกิจ PD

กรกฎาคม 2546 บริษัท ได้จัดตั้งสายธุรกิจช่องทางจัดจำหน่ายสินค้าไอทีประเภท Professional
Products (PD) ดำเนินงานโดย บริษัท ไอที ดิสทริบิวชั่น จำกัด (ITDC)
ดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย
โดยบริษัทได้รับการแต่งตั้งให้เป็นผู้แทนจัดจำหน่ายสินค้า จาก บริษัทแพคเก็ตเทียร์ อิงค์
ประเทศอเมริกา

สายธุรกิจ ED

พฤศจิกายน 2546 บริษัท ได้จัดตั้งสายธุรกิจเทคโนโลยีการศึกษา (Education Business
Department) เพื่อรองรับโอกาสธุรกิจที่มีการขยายตัวทางด้าน IT
อย่างต่อเนื่องของภาคการศึกษา

สายธุรกิจ INEC

พฤศจิกายน - คณะกรรมการบริษัทได้มีมติให้จัดตั้งสายธุรกิจพัฒนาระบบเทคโนโลยีสารสนเทศ

ธันวาคม 2547 บริษัทได้จัดตั้งสายธุรกิจพัฒนาระบบสารสนเทศ (INEC) ขึ้นเพื่อพัฒนาซอฟต์แวร์ตาม
ความต้องการของลูกค้า และการติดตั้งระบบซอฟต์แวร์ โดย ถือหุ้นร้อยละ 60 ของบริษัท
อินเทลลิเจ็นท์ เอ็นเตอร์ไพรส์ คอมพิวติ้ง จำกัด ทำให้ INEC มีสถานะเป็นบริษัทย่อย

กุมภาพันธ์ 2549 คณะกรรมการมีมติให้เข้าซื้อหุ้นเพิ่มทุนทั้งหมด ของบริษัท อินเทลลิเจ็นท์ เอ็นเตอร์

ไพรส์คอมพิวติ้ง จำกัด และทำให้บริษัท ถือหุ้นเป็นร้อยละ 92

ด้านเงินทุน

ธันวาคม 2545 ที่ประชุมวิสามัญผู้ถือหุ้น ครั้งที่ 1/2545 มีมติเพิ่มทุนจดทะเบียนจาก 42
ล้านบาทเป็น 84 ล้านบาท โดยการออกหุ้นสามัญเพิ่มทุนจำนวน 42
ล้านบาทเสนอขายให้กับผู้ถือหุ้นเดิมโดยจดทะเบียนชำระแล้วทั้งจำนวน

กุมภาพันธ์ 2546 ที่ประชุมวิสามัญผู้ถือหุ้น ครั้งที่ 1/2546 มีมติให้บริษัทแปรสภาพเป็นบริษัทมหาชน
และ เพิ่มทุนจดทะเบียนจาก 84 ล้านบาทเป็น 110 ล้านบาท โดยออกหุ้นสามัญใหม่จำนวน 13
ล้านหุ้น มูลค่าที่ตราไว้หุ้นละ 2 บาท เพื่อเสนอขายให้ประชาชนทั่วไป และแก้ไขชื่อจาก

“บริษัท อินเตอร์เนชั่นแนล รีเสริช คอร์ปอร์เรชั่น จำกัด” เป็น “บริษัท อินเตอร์เนชั่นแนล

รีเสริช คอร์ปอเรชั่น จำกัด (มหาชน)”

กรกฎาคม 2546 บริษัท ได้เข้าจดทะเบียนในตลาดหลักทรัพย์ใหม่เมื่อวันที่ 31 กรกฎาคม 2546

กันยายน 2547 ตามมติที่ประชุมวิสามัญผู้ถือหุ้น ครั้งที่ 1/2547 เมื่อวันที่ 17 กันยายน 2547
ที่ประชุมมีมติให้บริษัทเพิ่มทุนจดทะเบียนจาก 110,000,000 บาท เป็น 184,060,000 บาท
คิดเป็นเงินเพิ่มทุนจำนวน 74,060,000 บาท เป็นจำนวนหุ้นเพิ่มทุน 37,030,000 หุ้น
มูลค่าหุ้นที่ตราไว้หุ้นละ 2 บาท
โดยจัดสรรหุ้นเพื่อการออกและเสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจงไม่เกิน
35 ราย จำนวน 7,000,000 หุ้น
เพื่อรองรับการออกและเสนอขายใบสำคัญแสดงสิทธิซื้อหุ้นสามัญให้กับผู้ถือหุ้นเดิมจำนวน
27,280,000 หุ้น และเพื่อการออกและเสนอขายหุ้นสามัญต่อกรรมการและพนักงานของบริษัทไม่เกิน
35 ราย จำนวน 2,750,000 หุ้น

พฤศจิกายน 2547 ตามมติที่ประชุมคณะกรรมการบริษัท ครั้งที่ 5/2547 เมื่อวันที่ 12 พฤศจิกายน
2547 ที่ประชุมมีมติให้

- เสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจงไม่เกิน 35 ราย จำนวน
7,000,000 หุ้นมูลค่าที่ตราไว้หุ้นละ 2 บาท ให้แก่ นายวิชัย พูลวรลักษณ์ จำนวน 3,000,000 หุ้น
นางนลินรัตน์ พูลวรลักษณ์ จำนวน 3,000,000 หุ้น และ นายวิชิต เครือวัฒนกุล จำนวน
1,000,000 หุ้น ณ ราคาเสนอขายหุ้นละ 7.70 บาท (ดังมีรายละเอียดแสดงใน หัวข้อที่ 8
เรื่องโครงสร้างเงินทุน) โดยได้รับชำระเต็มจำนวนเมื่อวันที่ 17 ธันวาคม 2547
รวมเป็นเงินที่จะได้รับทั้งสิ้น 53,900,000 บาท

- อนุมัติการลงทุนจัดตั้งบริษัทย่อยใหม่คือ “บริษัท อินเทลลิเจ็นท์ เอ็นเตอร์ไพรส์

คอมพิวติ้ง จำกัด” หรือ INEC ทุนจดทะเบียน 2 ล้านบาท สัดส่วนการถือหุ้นของบริษัทร้อยละ 60
และกลุ่มผู้บริหาร INEC ร้อยละ 40
โดยมีวัตถุประสงค์เพื่อขยายการให้บริการแบบครบวงจรในธุรกิจ Software Solution
ซึ่งภายหลังการลงทุนดังกล่าวทำให้ INEC มีฐานะเป็นบริษัทย่อยของ IRCP
โดยได้มีการจดทะเบียนจัดตั้งบริษัทย่อยขึ้นเมื่อวันที่ 3 ธันวาคม 2547

- อนุมัติการลงนามบันทึกความร่วมมือ (MOU) กับบริษัท Scandent Group
Pte.Ltd.,Singapore (SCANDENT)
โดยทั้งสองฝ่ายจะร่วมมือกันเพื่อพัฒนาและขยายฐานการให้บริการ
รวมไปถึงกิจกรรมการรวบรวมระบบ ผลิตภัณฑ์ โครงงานและระบบด้าน ICT

สิงหาคม 2548 บริษัทฯ เซ็นสัญญาเป็นตัวแทนจำหน่ายสินค้าประเภท Advance Certified
Partner กับ บริษัท Huawei Technologies จำกัด ซึ่งเป็นผู้ผลิตอุปกรณ์ประเภทเน็ตเวิรค์
จากประเทศสาธารณะรัฐประชาชนจีน ภายใต้ความร่วมมือครั้งนี้ บริษัทฯได้มอบหมายให้บริษัทย่อยคือ
บริษัท ไอที ดิสทริบิวชั่น จำกัด ซึ่งบริษัทฯ ถือหุ้น 99.99% เป็นผู้ทำการตลาด
เพื่อสร้างความแข็งแกร่งด้วยการเพิ่มสินค้าที่หลากหลายและรองรับการขยายตลาดไอทีระดับองค์กร
อีกทั้งเป็นการเสริมศักยภาพให้กับบริษัทฯด้วย

ด้านสังคม

มีนาคม 2548 บริษัทได้รับรางวัลธรรมาภิบาลดีเด่น (Good Governance Award) รางวัลที่ 1

  ประจำปี 2547 จากสถาบันป๋วย อึ๊งภากรณ์
  โดยเป็นรางวัลที่มอบให้กับหน่วยงานที่ยึดมั่นหลักการบริหารจัดการ ด้วยความซื่อสัตย์ โปร่งใส
  มีความรับผิดชอบ มีคุณธรรมจริยธรรม

2.2 ภาพรวมการประกอบธุรกิจของบริษัท และบริษัทย่อย

บริษัท และ บริษัทย่อย ประกอบธุรกิจด้านเทคโนโลยีสารสนเทศ
ซึ่งครอบคลุมทั้งงานด้านบริการด้านเทคโนโลยีสารสนเทศ การพัฒนาซอฟต์แวร์ การผลิตซ้ำซอฟต์แวร์
การให้บริการด้านเครือข่ายสารสนเทศและการจัดจำหน่ายผลิตภัณฑ์สารสนเทศ
โดยในปัจจุบันบริษัทได้แบ่งโครงสร้างการดำเนินงานเป็น 8 สายธุรกิจหลัก (Business Unit)
ซึ่งเป็นธุรกิจที่มีลักษณะที่แตกต่างกันเพื่อเป็นการกระจายความเสี่ยงของบริษัทที่จะไม่พึ่งพาการทำธุรกิจด้านใดด้านหนึ่งแต่เพียงอย่างเดียว
รวมถึงเพื่อให้เกิดความคล่องตัวในการบริหารงานตลอดจนเป็นการกระจายอำนาจในการตัดสินใจและการบริหารงานไปสู่ผู้บริหารในระดับรองลงไป
และให้การปฏิบัติงานเป็นไปตามนโยบายหลักของคณะกรรมการบริษัทเพื่อรองรับการขยายตัวในอนาคต
โดยมีสายธุรกิจ ดังนี้

+---------------+----------------------------------------+-------------+
| ดำเนินการโดย   | ชื่อบริษัท                                 | จ           |
|               |                                        | ำนวนสายธุรกิจ |
+---------------+----------------------------------------+-------------+
| บริษัทใหญ่       | บริษัทอินเตอร์เนชั่นแนล รีเสริช คอร์ปอเรชั่น จำกัด | 4           |
|               | (มหาชน)                                |             |
+---------------+----------------------------------------+-------------+
| บริษัทย่อย       | บริษัทไอที ดิสทริบิวชั่น จำกัด                  | 2           |
|               |                                        |             |
|               | บริษัทอินเตอร์เนชั่นแนล ซอฟต์แวร์ เดเวลลอปเม้นท์ | 1           |
|               | จำกัด                                   |             |
|               |                                        | 1           |
|               | บริษัทอินเทลลิเจ็นท์ เอ็นเตอร์ไพรส์ คอมพิวติ้ง     |             |
|               | จำกัด                                   |             |
+---------------+----------------------------------------+-------------+

สายธุรกิจที่ดำเนินงานภายใต้บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

1.  สายธุรกิจที่ปรึกษาและรวบรวมระบบคอมพิวเตอร์ (System Integration Business
    Department /

  สายธุรกิจ SI)

ดำเนินธุรกิจเป็นที่ปรึกษา ออกแบบ ติดตั้งและให้บริการคำแนะนำด้านระบบคอมพิวเตอร์
โดยการเสนอองค์ประกอบต่าง ๆ
รวมถึงการบริหารโครงการของระบบคอมพิวเตอร์ครบวงจรทั้งส่วนฮาร์ดแวร์และระบบซอฟต์แวร์ตามความต้องการของลูกค้า
เพื่อรองรับการปฏิบัติงานในองค์กรขนาดใหญ่ที่มีความซับซ้อน

2.  สายธุรกิจระบบเครือข่ายสารสนเทศ (Network Business Department / สายธุรกิจ
    NW)

  ดำเนินธุรกิจการเป็นที่ปรึกษา ออกแบบ
  ติดตั้งและให้บริการคำแนะนำด้านระบบเครือข่ายสารสนเทศ
  ระบบรักษาความปลอดภัยบนเครือข่ายครบวงจร ตามความต้องการของลูกค้า

3.  สายธุรกิจการผลิตซ้ำซอฟต์แวร์ (Authorized Replication Business Department /
    สายธุรกิจ AR)

  ดำเนินธุรกิจด้านการผลิตซ้ำซอฟต์แวร์ของบริษัท Microsoft ประเภทเฉพาะผู้ประกอบเครื่อง
  (OEM) แต่เพียงผู้เดียวในประเทศไทย รวมทั้งการบันทึกข้อมูลลงแผ่นดิสก์ (Disk
  Duplication) และให้บริการด้านการพิมพ์บนวัตถุผิวโค้งต่าง ๆ (Pad Printing)

4.  สายธุรกิจด้านภูมิสารสนเทศ (Geoinformatic Business Department / สายธุรกิจ
    GI)

  ดำเนินธุรกิจการเป็นที่ปรึกษาออกแบบติดตั้งและให้บริการคำแนะนำด้านซอฟต์แวร์ระบบภูมิสารสนเทศ
  (Geoinfomatic System) ระบบสำรวจทางไกล (Remote Sensing System)
  ระบบผลิตแผนที่อัตโนมัติ (Photogrammetry System) ระบบนำร่อง GPS (Global
  Position System) และซอฟต์แวร์ผลิตแผนที่อัตโนมัติด้วยวิธีภาพคณิต (Digital
  Photogrammetry Workstation)

  ธุรกิจที่ดำเนินงานภายใต้บริษัท ไอที ดิสทริบิวชั่น จำกัด

1.  สายธุรกิจจัดจำหน่ายสินค้าไอทีประเภทสินค้าทั่วไป (Mass Distribution Business
    Department/

  สายธุรกิจ MD)

  ดำเนินธุรกิจด้านการจัดจำหน่ายสินค้าไอทีทั้งประเภทซอฟต์แวร์ ฮาร์ดแวร์ และอุปกรณ์ต่อพ่วง
  Microsoft ประเภท OEM, กล้องดิจิตอล, Wireless Camera, Toner, Projector,
  Printer, เครื่องสำรองไฟฟ้า, อุปกรณ์รักษาความปลอดภัย Swann, Timework
  ระบบลงเวลาด้วยลายนิ้วมือ เป็นต้นโดยการขายส่ง (Wholesale) ให้แก่ผู้แทนจำหน่าย
  (Reseller) ประมาณ 1,500 แห่งทั่วประเทศ

2.  สายธุรกิจจัดจำหน่ายสินค้าไอทีประเภทพิเศษ (Professional Distribution Business
    Department/

  สายธุรกิจ PD)

  ดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย
  โดยบริษัทได้รับการแต่งตั้งให้เป็นผู้แทนจัดจำหน่ายสินค้าระบบอุปกรณ์บริหาร
  และจัดการการใช้แบนด์วิดธ์ Packet Shaper
  เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย (Application
  Traffic Management) จาก บริษัท Packeteer Inc ประเทศสหรัฐอเมริกา
  อุปกรณ์เน็ตเวิรค์ Fortinet , Huawei ซึ่งเป็นอุกรณ์เครือข่ายชั้นนำในต่างประเทศ

ธุรกิจที่ดำเนินงานภายใต้บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

สายธุรกิจการพัฒนาซอฟต์แวร์ (Software Development Business Unit / สายธุรกิจ ISD)

  ดำเนินธุรกิจการพัฒนาซอฟต์แวร์ตามความต้องการของลูกค้า (Customization
  Development) พัฒนาซอฟต์แวร์เพื่อการนำข้อมูลจากแหล่งต่าง ๆ ในองค์กร (Extract
  Transform and Loading) มาจัดเก็บเป็นฐานข้อมูลกลาง (Data Warehouse)
  เพื่อใช้ในการวิเคราะห์แนวโน้มต่าง ๆ ที่สำคัญในเชิงธุรกิจ (Data Mining)
  และการติดตั้งระบบซอฟต์แวร์ (Software Implementation) เช่นระบบ Workflow
  Automation, Document Imaging, Document Management

ธุรกิจที่ดำเนินงานภายใต้บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด

  สายธุรกิจการพัฒนาระบบเทคโนโลยีสารสนเทศ (Intelligent Enterprise Computing
  Business Unit/

สายธุรกิจ INEC)

ตามมติที่ประชุมคณะกรรมการบริษัท ครั้งที่ 5/2547 เมื่อวันที่ 12 พฤศจิกายน 2547 ที่ประชุมมี

มติให้จัดตั้งบริษัทย่อยนี้ขึ้นโดยมีวัตถุประสงค์เพื่อขยายการให้บริการแบบครบวงจรในธุรกิจ
Software

Solution โดยเน้นการพัฒนาซอฟต์แวร์ ในลักษณะ Web Application
โดยมุ่งเน้นให้บริการกับบริษัทเอกชน

ขนาดใหญ่ และธนาคาร สถาบันการเงิน เป็นต้น

  --- ----------- ------- ---- --------------- --------------- --------- --- --------- ------------- -------- ---- ---
                                                                                                                    

                               บริษัท                                                                                 
                               อินเตอร์เนชั่นแนล                                                                       
                               รีเสริช                                                                               

                               คอร์ปอเรชั่น จำกัด                                                                       
                               (มหาชน)                                                                             

                                                                                                                    

                                                                                                                    

                                                                             สายธุรกิจ                                
                                                                             SI                                    

                                                                             สายธุรกิจ                                
                                                                             NW                                    

                                                                             สายธุรกิจ                                
                                                                             AR                                    

                                                                             สายธุรกิจ                                
                                                                             GI                                    

                                                                                                                    

                                                                                                                    

                                                                                                                    

      99.99%                                                   99.99%                                92.0%          

      บริษัท ไอที                                 บริษัท                                    บริษัท                         
      ดิสทริบิวชั่น                                 อินเตอร์เนชั่นแนล                           อินเทลลิเจนท์                  
      จำกัด                                                                             เอ็นเตอร์ไพรส์                 

                                               ซอฟต์แวร์                                 คอมพิวติ้ง จำกัด                 
                                               เดเวลลอปเมนท์                                                        
                                               จำกัด                                                                

                                                                                                                    

      ทุนชำระแล้ว 5                              ทุนชำระแล้ว 5                             ทุนจดทะเบียน 10                
      ล้านบาท                                   ล้านบาท                                  ล้านบาท                      

                                                                                                                    

      สายธุรกิจ MD                               สายธุรกิจ ISD                             สายธุรกิจ INEC                 

      สายธุรกิจ PD                                                                                                    

                                                                                                                    
  --- ----------- ------- ---- --------------- --------------- --------- --- --------- ------------- -------- ---- ---

บริษัทมีนโยบายเปิดโอกาสในการลงทุนในบริษัทอื่น หากการเข้าไปลงทุนเพิ่มศักยภาพ
สร้างมูลค่าเพิ่ม (Value Added ) และเอื้อประโยชน์ (Synergy) ให้กับบริษัท
ทั้งนี้จะอยู่ในกรอบธุรกิจสารสนเทศเท่านั้นเป็นการดำรงจุดยืนของบริษัทที่ต้องการขยายการให้บริการแบบครบวงจร
(Total Solution) ในด้านสารสนเทศให้กับลูกค้าโดยบริษัทมีนโยบายเข้าถือหุ้น ร้อยละ 100
ในบริษัทที่เข้าไปลงทุน แต่อย่างไรก็ตามก็เปิดโอกาสในการร่วมลงทุน
หากผู้ร่วมทุนมีศักยภาพในการสร้างมูลค่าเพิ่มและเอื้อประโยชน์ให้กับบริษัท ดังเช่นผู้บริหารของบริษัท
อินเทลลิเจ้นท์ เอ็นเตอร์ไพรส์ คอมพิวติ้ง จำกัด เป็นต้น
โดยบุคคลที่อาจมีความขัดแย้งจะไม่เข้าไปถือหุ้นเกินร้อยละ 10
ในบริษัทย่อยหรือบริษัทร่วมทุนดังกล่าว

หมายเหตุ - เพิ่มสัดส่วนการถือหุ้นใน บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

จากร้อยละ 60.00 เป็นร้อยละ 99.99 เมื่อวันที่ 7 พฤศจิกายน 2546 และ

- จดทะเบียนจัดตั้งบริษัทย่อยใหม่คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด โดยมี
สัดส่วนการถือหุ้นร้อยละ 60 และกลุ่มผู้บริหาร INEC ร้อยละ 40 เมื่อวันที่ 3 ธันวาคม 2547 และ

เป็นร้อยละ 92 เมื่อวันที่ 1 กุมภาพันธ์ 2549

ปัจจุบัน บริษัทไม่มีบุคคลที่อาจมีความขัดแย้งทางผลประโยชน์ถือหุ้นในบริษัท ISD และบริษัท INEC

2.3 โครงสร้างรายได้

โครงสร้างรายได้ของกลุ่มบริษัท สำหรับงวดปี 2546-2549
แยกตามบริษัทฯมีรายละเอียดดังตารางนี้

  ------- --------- --------------------------- --------- -------- --------- -------- ----------- -------- ----------- -------
                                                                                                           หน่วย: พันบาท 

  บริษัท    ร้อยละ     ประเภทรายได้                 2546               2547               2548                 2549        

          การถือหุ้น                                                                                                      

          2548                                  รายได้     ร้อยละ    รายได้     ร้อยละ    รายได้       ร้อยละ    รายได้       ร้อยละ

  IRCP    100       รายได้จากการขายและบริการ      392,823   51.00    472,192   58.66    751,682     70.97    980,708     64.57

  ITDC    99.99     รายได้จากการขายสินค้า          355,615   46.18    306,223   38.04    273,899     25.86    421,316     27.74

  ISD     99.99     รายได้จากการบริการ            9,342     1.21     10,496    1.30     7,516       0.71     34,479      2.27

  IRCT    50.00     รายได้จากการขายและบริการ      2,812     0.37     -         -        -           -        -           -

   INEC   92.00     รายได้จากการขายและบริการ      -         -        -         -        16,809      1.59     25,903      1.70

                    รวมรายได้                    760,592   98.76    788,911   98.00    1,049,906   99.13    1,426,406   96.28

                    รายได้อื่นๆ                    9,552     1.24     16,079    2.00     9,273       0.87     56,480      3.72

                    รวมรายได้ของบริษัทและบริษัทย่อย   770,144   100.00   804,990   100.00   1,059,179   100.00   1,518,886   100
                    (ก่อนหักรายการระหว่างกัน)                                                                              
  ------- --------- --------------------------- --------- -------- --------- -------- ----------- -------- ----------- -------

โครงสร้างรายได้ของกลุ่มบริษัท สำหรับงวดปี 2546-2549
แยกตามส่วนธุรกิจที่เป็นโครงการและไม่เป็นโครงการมีรายละเอียดดังตารางนี้

หน่วย : พันบาท

  --------------------------------- --------- --------- ----------- -----------
  ประเภทธุรกิจ                        2546      2547      2548        2549

  รายได้จากธุรกิจประเภทโครงการ         362,652   442,472   747,175     988,980

  รายได้จากธุรกิจประเภทที่ไม่ใช่โครงการ    397,940   346,439   302,731     387,396

  รายได้อื่น                           9,552     16,079    9,273       27,737

  รายการระหว่างกัน                    39,690    38,479    40,192      32,025

   รวมรายได้ของบริษัทและบริษัทย่อย        730,454   766,511   1,018,987   1,436,138
  --------------------------------- --------- --------- ----------- -----------

ในปี 2549 กลุ่มบริษัทฯ มีรายได้จากส่วนธุรกิจประเภทโครงการร้อยละ 68.86 ของรายได้รวม
และ จากส่วนงานธุรกิจประเภทไม่ใช่โครงการร้อยละ 26.97 ของรายได้รวม
และมีรายได้อื่นร้อยละ 1.93 ของรายได้รวมและมีรายการระหว่างกัน ร้อยละ 2.23
ของรายได้รวม

4.  เป้าหมายการดำเนินธุรกิจ

บริษัท IRCP ได้มุ่งมั่นดำเนินธุรกิจด้านเทคโนโลยีสารสนเทศและการสื่อสารมาโดยตลอด 20 ปี
โดยมีผลงานสำคัญในระดับประเทศจำนวนมาก
และได้ขยายการดำเนินงานในด้านต่างๆที่เกี่ยวข้องกับเทคโนโลยีสารสนเทศและการสื่อสารโดยเฉพาะ
ซึ่งแบ่งเป็นกลุ่มธุรกิจประเภทโครงการ (Project Based Business Group)
และกลุ่มธุรกิจประเภทไม่ใช่โครงการ (Non-Project Based Business Group)
โดยมีหน่วยธุรกิจ (Business Unit) ทั้งหมด 8 หน่วย
ทั้งนี้เป็นการขยายศักยภาพในการดำเนินธุรกิจให้ครอบคลุมความต้องการของลูกค้าได้มากยิ่งขึ้น
และยังเป็นการกระจายความเสี่ยงของการดำเนินธุรกิจโดยไม่พึ่งพารายได้จากธุรกิจหรือลูกค้ากลุ่มใดกลุ่มหนึ่งแต่เพียงอย่างเดียว

นอกจากนี้บริษัท IRCP ยังได้ตั้งเป้าหมายที่จะเพิ่มสัดส่วนรายได้จากการบริการ (Professional
Service) ซึ่งครอบคลุมตั้งแต่การให้คำปรึกษา การพัฒนาซอฟต์แวร์ การบำรุงรักษาระบบ
การฝึกอบรม และบริการอื่นๆให้มากขึ้น

สำหรับในปี พ.ศ. 2549 บริษัทได้กำหนดวิสัยทัศน์ พันธกิจ และเป้าหมาย ดังนี้

วิสัยทัศน์

“IRCP เป็นกลุ่มบริษัทที่มีธุรกิจหลากหลายด้าน ICT มีความเป็นผู้นำด้านคุณภาพ
และเป็นที่หนึ่งในทุกกลุ่มธุรกิจ”

พันธกิจ

เพิ่มจำนวนและรักษากลุ่มลูกค้า ซึ่งมีมูลค่าสูงหรือศักยภาพสูงเอาไว้
การขยายฐานลูกค้าทำได้โดยการเสนอความแตกต่างจากคู่แข่งให้แก่ลูกค้า โดยเฉพาะอย่างยิ่ง
ด้วยการเน้นความเป็นผู้นำผลิตภัณฑ์ การพัฒนาคุณลักษณะเด่น
และการให้บริการลูกค้าด้วยความเป็นเลิศ โดยวิธี

1.  สร้างมูลค่าเพิ่มทางการเงิน ผู้ถือหุ้นจะได้มูลค่าของหุ้นที่เพิ่มขึ้นทุกปี
    และหรือมีผลตอบแทนในรูปเงินปันผลที่ไม่น้อยกว่าอัตราดอกเบี้ยเงินฝาก
    และผู้ถือหุ้นมีความภาคภูมิใจในการมีส่วนร่วมในการเป็นเจ้าของบริษัท

2.  สร้างมูลค่าเพิ่มสำหรับลูกค้า โดยการพัฒนาระบบและการบริการใหม่ที่ตรงกับความต้องการ
    และให้บริการอย่างมืออาชีพ เพื่อให้ลูกค้าบรรลุผลสำเร็จจากการใช้งาน

3.  สร้างมูลค่าเพิ่มสำหรับพนักงาน โดยการพัฒนาความรู้
    บรรยากาศในการทำงานและผลตอบแทนให้ดียิ่งขึ้น

เป้าหมายการดำเนินธุรกิจ

บริษัทมีเป้าหมายที่จะเติบโตเป็นบริษัทชั้นนำทางด้านเทคโนโลยีสารสนเทศและการสื่อสารอย่างครบวงจร
และจะเติบโตอย่างต่อเนื่องไปพร้อมๆ กับการขยายตัวในภาคเทคโนโลยีสารสนเทศภายในประเทศ
และสามารถตอบสนองทุกความต้องการของการใช้เทคโนโลยีสารสนเทศของประเทศ โดยปัจจุบัน
IRCP เป็นที่ยอมรับจากลูกค้าว่าเป็นบริษัทที่ให้บริการด้าน Total ICT Solution
ที่ดีบริษัทหนึ่งในประเทศไทย และกำลังก้าวเข้าสู่การเป็น The Innovative Company
ด้วยการนำเสนอผลิตภัณฑ์และบริการที่ทันสมัย มีประสิทธิภาพสูงให้แก่ลูกค้าเพิ่มขึ้นอย่างไม่หยุดยั้ง

กลยุทธ์การแข่งขัน

เพื่อบรรลุต่อวิสัยทัศน์ พันธกิจ และเป้าหมายบริษัทที่วางไว้ จึงได้กำหนดกลยุทธ์การแข่งขันดังนี้

1.  การขยายธุรกิจด้านไอซีทีที่สร้างเพิ่มมูลค่าให้แก่ลูกค้า ได้แก่
    การเพิ่มประสิทธิภาพการดำเนินธุรกิจ (Business Operation Efficiency)
    โดยใช้ระบบ Business Intelligent (Data Warehousing) ระบบ Customer
    Relationship Management (CRM) ระบบ Enterprise Resource Planning
    (ERP) เป็นต้น บริษัท IRCP
    จะเป็นผู้ให้บริการอย่างครบวงจรตั้งแต่การให้คำปรึกษาในการออกแบบระบบ (Consulting)
    การพัฒนาระบบ (Implementation) การบำรุงรักษา (Maintenance) และการฝึกอบรม
    (Training)

2.  การเพิ่มงบประมาณในการฝึกอบรม วิจัยและพัฒนา
    เพื่อสร้างศักยภาพของพนักงานในการรองรับการทำงานสำหรับโครงการขนาดใหญ่
    รวมถึงเทคโนโลยีใหม่ๆที่จะเกิดขึ้นในอนาคต
    เป็นการรองรับการขยายตัวของบริษัทในระยะยาว

3.  การเพิ่มสัดส่วนรายได้ที่มาจากการให้บริการ (Professional Services)
    ซึ่งจะทำให้สามารถเพิ่มรายได้ อัตรากำไรขั้นต้น และสร้างรายได้อย่างต่อเนื่อง ได้มากขึ้น
    โดยมุ่งในลูกค้ากลุ่มหลักๆได้แก่ภาคราชการ รัฐวิสาหกิจ โทรคมนาคม พลังงาน การศึกษา

2.5 ความเข้าใจพื้นฐานเกี่ยวกับธุรกิจของบริษัท

2.5.1 ภาพรวมการดำเนินธุรกิจของบริษัท IRCP

ลักษณะการดำเนินธุรกิจของแต่ละสายธุรกิจของบริษัท สามารถแยกได้เป็น 2 กลุ่มหลัก ได้แก่

1.  สายธุรกิจที่ดำเนินธุรกิจประเภทโครงการ ได้แก่

-   สายธุรกิจ SI

-   สายธุรกิจ NW

-   สายธุรกิจ GI

-   สายธุรกิจ ISD

-   สายธุรกิจ INEC

  จากการที่บริษัทมีการแบ่งแยกการดำเนินงานที่ชัดเจนโดยแบ่งออกเป็นหลายสายธุรกิจ
  ซึ่งแต่ละสายธุรกิจจะมีการดำเนินงานที่เป็นอิสระจากกัน
  มีการเข้าประมูลงานเองโดยไม่เกี่ยวข้องกัน
  เว้นแต่การดำเนินงานในบางโครงการจะมีการเอื้อประโยชน์ต่อกันโดยการเข้าประมูลงานร่วมกัน
  ซึ่งเป็นไปตามปกติธุรกิจ คือสายธุรกิจ SI และสายธุรกิจ ISD
  สำหรับโครงการที่ต้องการความเชี่ยวชาญด้านการออกแบบโดยเฉพาะ สายธุรกิจ SI
  จะประมูลงานโดยว่าจ้างสายธุรกิจ ISD
  เป็นผู้พัฒนาหรือเขียนโปรแกรมเป็นการเอื้อประโยชน์ทางธุรกิจกัน

  2.5.1.2 สายธุรกิจที่ดำเนินธุรกิจประเภทไม่ใช่โครงการ ได้แก่

-   สายธุรกิจ AR

-   สายธุรกิจ MD

-   สายธุรกิจ PD

โครงสร้างการดำเนินงานของสายธุรกิจ AR และ MD มีความสัมพันธ์ดังนี้

  []

  Microsoft

  สายธุรกิจ AR สายธุรกิจMD ผู้ประกอบเครื่องภายในประเทศ

  คู่ค้าอื่นๆ

1.  Microsoft แต่งตั้งสายธุรกิจ AR ให้เป็นผู้ผลิตซ้ำซอฟต์แวร์ และแต่งตั้งสายธุรกิจ MD
    จากบริษัท ITDC ให้เป็นผู้จัดจำหน่าย

2.  สายธุรกิจ AR ได้รับโปรแกรมจาก Microsoft และทำการผลิตซ้ำซอฟต์แวร์
    โดยต้องจ่ายค่าตัวแทนผู้ผลิตซ้ำซอฟต์แวร์ (Authorized Replicator) ให้แก่ Microsoft
    เป็นรายปี (Annual Fee) แต่ไม่มีการจ่ายค่าลิขสิทธิ์ให้กับ Microsoft

3.  สายธุรกิจ AR จัดส่งโปรแกรมของ Microsoft ที่ผลิตซ้ำแล้วให้กับบริษัท ITDC และคู่ค้าอื่นๆ

  สำหรับคู่ค้าอื่นๆ ที่ได้รับโปรแกรมของ Microsoft จากสายธุรกิจ AR
  ก็จะจ่ายค่าลิขสิทธิ์ตามที่ได้ทำสัญญากับทาง Microsoft สำหรับซอฟต์แวร์อื่นที่ไม่ใช่ของ
  Microsoft สายธุรกิจ AR จะจัดส่งให้กับบริษัท ITDC
  และคู่ค้าอื่นๆเพื่อทำการจัดจำหน่ายด้วยเช่นกันเช่น Data file เป็นต้น

  4. สายธุรกิจ MD จัดจำหน่ายโปรแกรมให้แก่ผู้ประกอบเครื่องภายในประเทศ
  โดยมีต้นทุนคือวัตถุดิบที่ ซื้อจากสายธุรกิจ AR และค่าลิขสิทธิ์ต่อแผ่นที่จ่ายให้กับ Microsoft
  ซึ่งค่าลิขสิทธิ์ดังกล่าวจะเป็น อัตราตาม Price List ณ วันที่ส่งสินค้า

2.5.2 กลยุทธ์ของบริษัท

บริษัทเน้นคุณภาพสินค้าและเพิ่มมูลค่าการบริการ
สร้างความแตกต่างจากคู่แข่งด้วยการบริการครบวงจรและความสามารถในการเพิ่มมูลค่าสินค้าและบริการ
โดยใช้กลยุทธ์ต่าง ๆ ดังต่อไปนี้
เพื่อจุดประสงค์ในการเป็นบริษัทชั้นนำในการให้บริการและเสนอสินค้าด้านเทคโนโลยีสารสนเทศอย่างครบวงจรและจะเติบโตอย่างต่อเนื่องพร้อมกับการขยายตัวในภาคเทคโนโลยีสารสนเทศในประเทศ

- ฐานลูกค้า : ลูกค้าเป้าหมายของบริษัท คือ
ลูกค้าขนาดใหญ่ที่มีความต้องการสินค้าและบริการที่มีคุณภาพเป็นหลัก
ทำให้บริษัทสามารถรักษาความสามารถในการทำกำไรของบริษัทได้ โดยมีความเสี่ยงที่จะมีหนี้เสียต่ำ
นอกจากนี้ บริษัทพยายามรักษาฐานลูกค้าเดิมเพื่อให้มีการใช้บริการซ้ำ
โดยเน้นให้บริการและรักษาความสัมพันธ์กับลูกค้าอย่างต่อเนื่อง และขยายฐานลูกค้าใหม่
เพื่อให้บริษัทขยายฐานรายได้ที่สม่ำเสมอ

- ความสมดุลของรายได้ :
บริษัทพยายามที่จะรักษาสมดุลของการเติบโตของรายได้จากธุรกิจที่เป็นโครงการ
และที่ไม่เป็นโครงการให้อยู่ในสัดส่วนที่ใกล้เคียงกัน
เพื่อลดความเสี่ยงของการพึ่งพารายได้จากโครงการซึ่งต้องมีการประมูล
ในขณะเดียวกันสามารถรองรับโครงการใหญ่ ๆ ซึ่งสร้างรายได้สูงให้บริษัท

- การขยายผลิตภัณฑ์บริการ : ปัจจุบันบริษัทมี 8 สายธุรกิจ เป็นการกระจายความเสี่ยง
ทำให้บริษัทไม่ต้องพึ่งพาธุรกิจใดธุรกิจหนึ่ง และมีความสามารถในการรองรับการเติบโตใหม่ ๆ ได้
เนื่องจากบริษัทมีสินค้าและบริการที่หลากหลาย โดยสนับสนุนการเกื้อกูลกัน (synergy)
ของสายธุรกิจต่าง ๆ ดังเช่น ธุรกิจพัฒนาซอฟต์แวร์ (ISD)
จะช่วยส่งเสริมและสร้างความแตกต่างให้ข้อเสนอของบริษัท
ช่วยให้สายธุรกิจอื่นชนะการประมูลโครงการอย่างต่อเนื่อง เป็นต้น

- การควบคุมค่าใช้จ่าย : บริษัทจะควบคุมค่าใช้จ่ายอยู่ในระดับที่สมดุลกับการเพิ่มขึ้นทางด้านรายได้
โดยเฉพาะค่าใช้จ่ายทางด้านบุคลากร
การเพิ่มจำนวนพนักงานเพื่อรองรับปริมาณที่เพิ่มขึ้นจะได้รับการพิจารณาอย่างระมัดระวัง
การร่วมงานกับพันธมิตรสำหรับงานโครงการใหญ่ ๆ
ก็เป็นอีกวิธีหนึ่งที่ลดความจำเป็นในการเพิ่มจำนวนพนักงาน

- การร่วมงานกับพันธมิตร :
สำหรับการประมูลในโครงการที่ต้องอาศัยความเชี่ยวชาญเฉพาะด้านบริษัทมีนโยบายร่วมมือกับบริษัทอื่นที่เชี่ยวชาญในสายงานต่าง
ๆ กันเป็นกรณีไป ซึ่งทำให้เกิดประโยชน์สูงสุดต่อบริษัท คือ Consortium
ของบริษัทจะรวมผู้เชี่ยวชาญในหลายแขนงทำให้มีจุดแข็งเหนือคู่แข่งเป็นการเพิ่มศักยภาพในการประมูลงาน
รักษาค่าใช้จ่ายบุคลากรให้อยู่ในระดับที่ดูแลได้
เนื่องจากบริษัทไม่มีความจำเป็นต้องเพิ่มบุคลากรเพื่อรองรับการประมูลงานใหญ่ ๆ
เป็นการลดความเสี่ยงด้านค่าใช้จ่ายอีกทางหนึ่ง